AIŠKINAMASIS RAŠTAS

Dėl viešosios įstaigos Molėtų turizmo ir verslo informacijos centro įstatų keitimo

**1. Parengto tarybos sprendimo projekto tikslai ir uždaviniai**

Viešoji įstaiga Molėtų turizmo ir verslo informacijos centras (toliau – Centras) 2016 m. kovo 16 d. raštu Nr. SD-15 „Dėl viešosios įstaigos Molėtų turizmo ir verslo informacijos centro įstatų keitimo“ kreipėsi į Molėtų rajono savivaldybės tarybą ir prašo pakeisti Centro įstatus, patvirtintus Molėtų rajono savivaldybės tarybos 2011 m. vasario 22 d. sprendimu Nr. B1-34 „Dėl VšĮ Molėtų turizmo ir verslo informacijos centro įstatų patvirtinimo“. Lietuvos Respublikos viešųjų įstaigų įstatymo 10 straipsnio 1 dalies 1 punktas nustato, kad viešosios įstaigos įstatus keičia visuotinis akcininkų susirinkimas. Molėtų rajono savivaldybė yra vienintelė Centro dalininkė.

Nauja įstatų redakcija parengta vadovaujantis Lietuvos Respublikos euro įvedimo Lietuvos Respublikoje įstatymu ir Lietuvos Respublikos ūkio ministro 2013 m. gruodžio 20 d. įsakymu Nr. 4-1099 „Dėl viešosios įstaigos pavyzdinių steigimo akto, steigimo sutarties formų, pavyzdinių įstatų ir jų pildymo rekomendacijų patvirtinimo“ patvirtintomis rekomendacijomis.

Parengto sprendimo projekto tikslas – pakeisti viešosios įstaigos VšĮ Molėtų turizmo ir verslo informacijos centro įstatus ir įgalioti Centrodirektorę Daivą Kulienę pasirašyti ir įregistruoti VšĮ Molėtų turizmo ir verslo informacijos centroįstatus Juridinių asmenų registre.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 3 dalies 9 punktas, 4 dalis;

Lietuvos Respublikos viešųjų įstaigų įstatymo 6 straipsnio 5 ir 8 dalys, 10 straipsnio 1 dalies 1 punktas;

Lietuvos Respublikos ūkio ministro 2013 m. gruodžio 20 d. įsakymas Nr. 4-1099 „Dėl viešosios įstaigos pavyzdinių steigimo akto, steigimo sutarties formų, pavyzdinių įstatų ir jų pildymo rekomendacijų patvirtinimo“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – vykdomi teisės aktai.

Neigiamų pasekmių nenumatoma.

**4. Priemonės sprendimui įgyvendinti**

Įregistruoti Centroįstatus Juridinių asmenų registre.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

VšĮ Molėtų turizmo ir verslo informacijos centras.